โบรกฯแนะจับตา5ประเด็นหลัก พร้อมชู 4 หุ้นเด็ดมีปัจจัยหนุน
บล.หยวนต้า (ประเทศไทย) แนะจับตา 5 ประเด็นหลักประจำวัน พร้อมชู 4 หุ้นเด็ดมีประเด็นหนุน
13 มิ.ย. 2560

บล.หยวนต้า (ประเทศไทย) ระบุในบทวิเคราะห์ (13 มิ.ย.60)  คาดวันนี้ SET INDEX แกว่งตัวแคบในกรอบ 1560-1570 จุด โดยหุ้น Big Cap อย่างกลุ่มพลังงานและปิโตรเคมีจะยังไร้ทิศทาง สอดคล้องกับราคาน้ำมันดิบในตลาดโลก
อีกทั้งค่าการกลั่นหน้าโรงกลั่นที่สิงคโปร์ปรับตัวลงกว่า 10% วานนี้ เพียงแต่ Downside risk ของตลาดหุ้นไทยยังคงจำกัด ประเมินว่าสถาบันทั้งในและต่างประเทศต่าง Wait&amp;See รอฟังความเห็นจากประธานเฟดในคืนวันพรุ่งนี้ ต่อแนวทางการลดขนาดงบดุลในปลายปีนี้ ทำให้เม็ดเงินส่วนใหญ่วิ่งเข้าหา Defensive / High Yield เป็นหลัก
กลยุทธ์การลงทุนโดยรวมวันนี้ แนะนำ “Selective Buy” หุ้นขนาดกลาง-เล็ก (Mid &amp; Small Cap) ที่มีประเด็นบวกเฉพาะตัว โดยเฉพาะอย่างยิ่งกลุ่มรับเหมาก่อสร้างที่คาดว่าจะได้รับประโยชน์จากประเด็นรถไฟความเร็วสูง, รถไฟฟ้าส่วนต่อขยาย และรถไฟทางคู่ ที่ครม.จะพิจารณาตลอดเดือนมิ.ย.นี้ (CK, STEC, UNIQ) และ กลุ่มที่คาดว่าจะได้รับประโยชน์จากค่าเงินยูโรที่แข็งค่าขึ้น (BR)
ปัจจัยสำคัญวันนี้
– ติดตามการประชุม ครม. ประเด็นรถไฟความเร็วสูง ไทย-จีน และ กรุงเทพ-นครราชสีมา วันนี้ และติดตามการประชุม ครม. ตลอดทั้งเดือนนี้ประเด็นรถไฟฟ้าส่วนต่อขยายและรถไฟทางคู่
– ซาอุดิอาระเบีย เตรียมลดการส่งออกน้ำมันดิบสู่ทวีปเอเชียราว 3 แสนบาร์เรลต่อวันในเดือน ก.ค.
– ติดตามผลการประชุม Fed ที่จะจัดขึ้นในวันที่ 13-14 มิ.ย.
– ติดตามการประชุม BoE ที่จะจัดขึ้นในวันที่ 15 มิ.ย.
– ติดตามการประชุม BoJ ที่จะจัดขึ้นในวันที่ 16 มิ.ย.